Samsung smartfon yetkazib berish bo‘yicha dunyo yetakchiligini saqlab qoldi

Janubiy Koreyaning Samsung kompaniyasi 2017-yilning uchinchi choragida ham jahonda smartfon yetkazib berish bo‘yicha yetakchilikni saqlab qoldi, deb xabar beradi “Korrespondent.net”.

Qayd etilishicha, kompaniya yillik smartfon yetkazib berish miqdoridan 9,5 foizga ko‘p smartfon ishlab chiqargan.
Bundan tashqari, smartfonlar bozoridagi Samsung’ning ulushi o‘tgan yilga nisbatan 22,3 foizga oshgan.
Amerikaning Apple korporatsiyasi 2017-yilning uchinchi choragida 46,7 million dona(yillik miqdorning 2,6 foizga o‘sish) smartfon yetkazib bergan, uning bozordagi ulushi esa o‘tgan yildagidek 12,5 foizligicha saqlanib qolgan.
“Samsung 83,3 millionta smartfon sotib, jahon smartfonlar bozorida yetakchilikni saqlab qoldi. Koreya kompaniyasi 6,3 dyumli yangi Note 8 smartfonini taqdim etdi. Bu esa uning yetakchilikni saqlab qolishiga ijobiy ta’sir ko‘rsatdi”, — deyiladi xabarda.
Smartfonlar bozorida yetakchilik qilayotgan ishlab chiqaruvchi-kompaniyalarning kuchli beshtaligidan Xitoyning uchta Huawei, Oppo va Xiaomi kompaniyalari o‘rin oldi.